**Predmet zakázky**

**Vybraná časť z PD:** „Odstránenie systémových porúch a obnova BD – Medveďovej 21, Bratislava**“**

**Spracovateľ PD:** PALLAS- ing spol.s.r.o.,Budatínska 7,851 05 Bratislava

**Vnútorný vodovod**

Projekt zdravotechniky rieši výmenu stúpacích rozvodov studenej vody, teplej vody

a cirkulácie teplej vody, odpadového potrubia splaškovej vody.

Riešený bytový dom má 2 vchody, 1 schodisko a 12 nadzemných podlaží. Na 1. PP sa

nachádza technická vybavenosť bytového domu, ďalej nasleduje podlažie s vybavenosťou a na zvyšných podlažiach sú umiestnené bytové jednotky. Na 1. NP až 12. NP je po 20 bytov.

V bytovom dome je spolu 240 bytov.

Pokiaľ nebude možné previesť výmenu potrubí cez jestvujúce revízne dvierka, bude

potrebné montážny otvor zväčšiť, vyspraviť a osadiť nové revízne dvierka

Projekt zdravotechniky rieši výmenu stúpacích rozvodov (V1 – V20) studenej vody (SV),

teplej vody (TV) a cirkulácie teplej vody (C). V súčasnosti sú stúpacie rozvody vedené

v inštalačných šachtách. Tieto existujúce stúpacie rozvody (SV, TV a C) budú demontované

a nahradené novými, ktoré budú vedené v pôvodnej trase. Potrubie teplej vody a cirkulácie sa prepojí pod miestom napojenia vodomeru na najvyššie položenom odbernom miesta na

každom stúpacom rozvode teplej vody. Stúpací rozvod teplej vody a cirkulácie je potrebné

zabezpečiť kompenzátormi (kompenzačné ramená 400/200mm), prípadne znížiť účinok

rozťažnosti potrubia tvarovkami, kolenami príslušnej dimenzie, prípadne pevnými bodmi,

nakoľko dochádza k teplotnej rozťažnosti potrubia. Kompenzácia bude riešená podľa

podmienok výrobcu, ktoré sú nadradené. Pevné body je potrebné osadiť na všetky stúpacie

rozvody (osadenie pevných bodoch v závislosti od stavu stavebnej konštrukcie, nie je možné ich inštalovať všade). Jednotlivé bytové jednotky budú napojené na stúpacie rozvody v pôvodnom mieste. Každá bytová jednotka má podružné meranie studenej a teplej vody v bytovom jadre.Tieto podružné merania ostávajú nezmenené.

V súčasnosti sú ležaté rozvody vody vedené pod stropom suterénu a sú vyhotovené

z oceľových rúr. Tieto existujúce ležaté rozvody budú vymenené za nové. Navrhovaný rozvod

bude vedený v komunikačnom priestore. Na odbočeniach pre stúpacie potrubia budú osadené ventily, ktoré budú prístupné z chodby.

Projektová dokumentácia nerieši rozvody studenej vody na hasenie, ani nástenné hydranty.

**Odpadové potrubie splaškovej vody**

Projekt zdravotechniky rieši výmenu odpadových potrubí splaškovej vody (K1 – K20).

V súčasnosti sú odpadové potrubia vedené v inštalačných šachtách a sú vyhotovené z azbestu,ktoré sú súčasťou bytového jadra. Tieto existujúce odpadové potrubia splaškovej vody budú demontované a nahradené novými, ktoré budú vedené v pôvodnej trase. Nové odpadové potrubia splaškovej vody sa napoja v priestoroch technického podlažia na existujúce odpadové potrubia.

Odpadové potrubie splaškovej vody bude opatrené čistiacou tvarovkou, ktorá umožňuje

čistenie splaškovej kanalizácie, umiestni sa do vertikálnej polohy nad podlahou podlažia (pred realizáciou preveriť umiestnenie) príslušnej dimenzie. Kanalizácia bude vetraná potrubiami vyvedenými nad plochú strechu. V prípade rekonštrukcie strechy budú vetracie potrubia vo výške 0,45 m nad rovinou strešného plášťa ukončené vetracími hlavicami, napr. HL810 príslušnej dimenzie. Jednotlivé prestupy potrubia cez konštrukciu strechy musia byť utesnené systémovým riešením podľa konštrukcie strechy.

V jednotlivých bytových jadrách budú z odpadových potrubí vyvedené odbočky, ktoré sa

napoja na existujúce rozvody v bytoch. Všetky potrubia kanalizácie budú pripevňované k

stavebným konštrukciám prvkami s gumenou výstelkou proti prenosu hluku

Prestupy potrubia vodovodu sa do susedného požiarneho úseku opatria protipožiarnym

uzáverom s požiarnou odolnosťou podľa projektu požiarnej ochrany budov s prihliadnutím na druh prestupujúceho potrubia a deliacej konštrukcie. Montujú sa podľa montážnych predpisov výrobcu tesniacich výrobkov.

Prípadne systém Wűrth pre protipožiarne prestupy cez požiarne deliace konštrukcie

prostredníctvom protipožiarneho náteru, tmelu, peny a napeňujúceho pásu, vrátane

označovacieho štítku.

Prípadne realizácia požiarnej ochrany prostredníctvom minerálnej nehorľavej dosky,

napeňujúceho pásu, protipožiarnej peny, tmelu, vrátane označovacieho štítku a následným

betónovým poterom.

**Odpady**

Zaobchádzanie a nakladanie s odpadmi sa bude riadiť Zákonom č. 79/2015 Z.z.

o odpadoch a o zmene a doplnení niektorých zákonov, ďalej Vyhláškou MŽP SR č. 365/2015

Z.z., ktorou sa ustanovuje Katalóg odpadov a Vyhláškou MŽP SR č. 320/2017 Z.z,, ktorou sa

mení a dopĺňa vyhláška MŽP SR č. 365/2015 Z.z..

Stavebný odpad bude separovaný a ukladaný do veľkoobjemových kontajnerov. Všetky

vzniknuté odpady budú odovzdávané osobe oprávnenej nakladať s odpadmi podľa zákona

o odpadoch, ktorá zabezpečí ich zhodnotenie, zneškodnenie, likvidáciu a uloženie na

regulovanej povolenej skládke.

V Bratislave 08/2021